கேள்வி: இசுதானா நெகாரா மலேசியா - அரண்மனை வளாகம் என்பது என்ன?
பதில்: இந்த அரண்மனை வளாகம் 96.52 எக்டர் பரப்பளவில் ஒரு மலையில் அமைந்துள்ளது. மலேசிய பொதுப்பணித் துறை (''Malaysian Public Works Department'') இயக்குநர் ஜெனரல் டாக்டர் அமர் ஹம்சா முகமட் யூனுஸ் கருத்துப்படி, அரண்மனை கட்டுமானத்திற்கு 28 எக்டர் மட்டுமே பயன்படுத்தப்பட்டது. மீதமுள்ள பகுதி ஒரு காட்டுப் பகுதியாகும். பாதுகாப்பு நோக்கங்களுக்காக அந்தக் காட்டுப் பகுதி ஒரு பாதுகாப்பு மண்டலமாக அறிவிக்கப்பட்டு உள்ளது. நவம்பர் 2007-இல் கட்டுமானம் தொடங்கியது. கட்டுவதற்கு மலேசிய ரிங்கிட் 812 மில்லியன் செலவானது. இந்த வளாகம் மலேசியாவின் 12-ஆவது யாங் டி பெர்துவான் அகோங், பெர்லிஸ் ராஜா துவாங்கு சையத் சிராஜுதின் (''Tuanku Syed Sirajuddin of Perlis'') தலைமையில் கட்டப்பட்டது.